armvectores/hy_wikipedia_2023 huggingface dataset:
Կատրին Բարբարու

Կատրին Բարբարու (անգլ.՝ Catherine Barbaroux, ապրիլի 1, 1949(1949-04-01), Փարիզ), ֆրանսիացի քաղաքական գործիչ։ «Առաջ Հանրապետություն» (2017 թվական) քաղաքական շարժման նախագահի պաշտոնակատար, այն ժամանակավանից, երբ Էմանուել Մակրոնը դարձավ Ֆրանսիայի նախագահ։


== Վաղ կյանք ==
Կատրինը ծնվել է 1949 թվականի ապրիլի 1-ին։ Նրա ծնողները Իսպանիայից էին, իսկ տատիկն ու պապիկը հանքափորներ էին աշխատում Աստուրիայում։ Հայրը Ֆրանսիայի կոմունիստական կուսակցության անդամ էր։


== Կարիերա ==
1981-ից 1986 թվականներին որպես առևտրի խորհրդական աշխատել է Միշել Կրեպոյի մոտ։ Աշխատել է նաև մարդկային ռեսուրսների ծառայությունում 1986 թվականից 1993 թվականներին։ 1999 թվականից մինչև 2005 թվականը աշխատել է որպես նախարարների աշխատանքի տեղավորման հարցերով խորհրդական՝ Մարտին Օբրինը, Էլիզաբեթ Գիգունը, Ֆրանսուա Ֆիյոնը և Ժան Լուի Բորլոանը։ Մտել է Իլ դը Ֆրանսի մարզային խորհրդի կազմի մեջ 2005 թվականին՝ հետագայում դառնալով ծառայությունների տնօրեն։ Պուր Լը ասոցիացիայի նախագահն էր 2011 թվականից 2017 թվականներին՝ տնտեսական նախաձեռնություններին, աշխատանքային կազմակերպությանը աջակցելու իրավունքով։
2017 թվականի մայիսին «Առաջ հանրապետություն» կուսակցության պաշտոնակատարն էր։


== Անձնական կյանք ==
Ամուսնացած է։ Ունի երկու երեխա։


== Ծանոթագրություններ ==
Կուժ

Կուժ, կավից, պղնձից, հախճապակուց, երբեմն՝ փայտից պատրաստված երկար վզով, ուռուցիկ բերանով, ձվաձև փորով, երկարավուն անոթ։ Օգտագործվում է իբրև ջրաման, գինի, հյութ, թան և այլ ըմպելիք պահելու և մատուցելու համար։ Նախնական կժերը հայտնի են էնեոլիթյան-բրոնզեդարյան ժամանակաշրջանից։ Առավել շատ գործածվում է ուրարտական շրջանից (մեծ քանակությամբ կժերեր են հայտնաբերվել Կարմիր բլուրից և ուրարտական այլ հնավայրերից)։ Հայաստանի մի շարք շրջաններում (Սիսիան, Գորիս, Ղափան և այլն) այժմ էլ օգտագործում են գլանաձև իրանով պղնձե կուժեր, որոնք սովորաբար բարձում են գրաստներին։ Կուժերը երբեմն ծառայել է չափի միավոր։ Ժողովրդական պատկերացմամբ՝ երբ որևէ մեկի ետևից կուժ են կոտրում, նշանակում է ցանկանում են, որ նա այլևս չվերադառնա։ Կուժի փոքր տեսակը կոչվում է կուլա կամ գավ։
Թալուստա

Թալուստա, լեռ Թուրքիայի Աղրըի մարզում, Հայկական Պար լեռնաշղթայի արևելյան հատվածի հարավային կողմում, Արծափ գյուղից հարավ։ Հիշատակում է Ղ. Ալիշանը։


== Ծանոթագրություններ ==
Բայմակ

Անվան այլ կիրառումների համար տե՛ս՝ Բայմակ (այլ կիրառումներ)Բայմակ, լեռնագագաթ լեռնային Կիլիկիայում, Բուլղար լեռներում։ Գեղատեսիլ, բրգաձև լեռ է։


== Ծանոթագրություններ ==
Ալամ (լեռնագագաթ)

Անվան այլ կիրառումների համար տե՛ս՝ Ալամ (այլ կիրառումներ)Ալամ, լեռնագագաթ Թուրքիայի Կարսի մարզում, Ալաջայի լեռներում, Ախուրյանի արևմտյան կողմում,  Կարսի մարզի Ալամ գյուղից հյուսիս, բարձր մոտ՝ 1620 մետր։


== Ծանոթագրություններ ==
ԱՐՓԱ հիմնարկ

Անվան այլ կիրառումների համար տե՛ս՝ Արփա (այլ կիրառումներ)ԱՐՓԱ հիմնարկ կամ ԱՐՓԱ ինստիտուտ (անգլ.՝ ARPA Institute (Analysis Research & Planning for Armenia) շահույթ չհետապնդող կազմակերպություն է, որը հիմնադրվել է 1992 թվականին ԱՄՆ-ի Կալիֆորնիա նահանգում մի շարք սփյուռքահայերի, գլխաւորութեամբ ԱՐՓԱ Հիմնարկի Նախագահ՝դոկթ. Յակոբ Փանոսեանի կողմից՝ միջազգային համագործակցություն հրավիրելով եւ կատարելով խորհրդատվություն, վերլուծություն, գիտահետազոտական ​​և պլանային ծառայություններ եւ այլ աշխատանքներ Հայաստանի համար, տարբեր ոլորտներում։ Այն համագործակցում է Հայաստանի կառավարության, Գիտութիւնների ազգային ակադեﬕայի, բուհերի, հասարակական կազմակերպությունների եւ անձերի հետ։


== Գործուներություն ==
ԱՐՓԱ-ի փորձագետները որպես խորհրդատու են ծառայել Հայաստանի հասարակական կազմակերպություններին և կառավարության կրթության, առողջապահության, տնտեսության, էներգետիկայի, երթեւէկության համակարգի, արդյունաբերության, և Հայաստան-սփյուռք հարաբերությունների ոլորտներում։
ԱՐՓԱ-ն կազմակերպել է Երևանում ուժանյութային խնդիրներին նվիրված առաջին համաժողովը, Երևանի «Էրեբունի» հիվանդանոցում հիﬓադրել է արդիական արյան փոխներարկման և հետազոտական կենտրոն, ՀՀ-ի և ԼՂՀ-ի դպրոցներում «Առողջ ապրելակերպ և կյանքի ոճ» թեմայով դասընթացներ, ու նաև երիտասար գիտնականների եւ բուհերի ուսանողների «Նորարարության ամէնամյա մրցույթ»։ Առաւել եւս, ԱՐՓԱ Հիմնարկը կազմակերպում է ամէնամսյա դասախօսություններ Հայաստանի կամ հայության մասին, Լոս Անջելոսի, Շըրման Օքս շրջանում, հրաւիրելով տարբեր բնագաւարներէ մասնագէտներ։


=== Նորարարության մրցույթ ===
Մրցույթը տեղի է ունենում ամեն տարի սկսած 2006 թվականից։ Նորարարությունները պետք է լինեն 35 տարէկանից պակաս երիտասարդ գիտնականների եւ կամ առավելագույնը չորս ուսանողներից կազմված խմբի աշխատանք և կամ համալսարանական ղեկավարի հսկողությամբ՝ խմբի աշխատանք եւ պէտք է ներբեռնել հետեւյալ կայքէջում՝ http://cyberchairpro.borbala.net/arpapapers/submit/։(չաշխատող հղում) Նոր մեքենաների և մեխանիկական սարքերի դեպքում նրանք պետք է լինեն կառավարելի։ Քիմիական նյութի դեպքում, պետք է լինի ամբողջական և հաջողակ կիրառման ապացույցով եւ լուսանկարներով։ Նոր բույսի դեպքում պետք է ներկայացվեն գունավոր լուսանկարներ և լուսապատկերներ (սլայդներ)։
Նորարարությունը պետք է լինի փորձարկուած եւ վերարտադրելի, եւ նաեւ ունենա արտադրանք դառնալու փաստացի հնարավորություն։


== Աղբյուրներ ==


== Արտաքին հղումներ ==
Պաշտոնական կայք (անգլերեն)http://arpainstitute.org/competitions/ Archived 2018-05-24 at the Wayback Machine.
Զիմոցհայմ

Զիմոցհայմ (գերմ.՝ Simmozheim), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Կարլցրուե շրջանին։ Մտնում է Կալվի կազմի մեջ։ Բնակչությունը կազմում է 2814 մարդ (ըստ 2010 թվականի դեկտեմբերի 31-ի)։ Տարածքը կազմում է 9,50 կմ²։ Պաշտոնական կոդ՝ 08 2 35 067։


== Ծանոթագրություններ ==


== Արտաքին հղումներ ==
Պաշտոնական էջ
Տերենտեևո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՏերենտեևոՏերենտեևո (ռուս.՝ Терентеево), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 38 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երկնագույն պարուհիները

Երկնագույն պարուհիներ (ֆր.՝ Danseuses bleues), ֆրանսիացի իմպրեսիոնիստ նկարիչ Էդգար Դեգայի նկարը, որ նկարվել է 1897 թվականին։ Այն պահպանվում է Մոսկվայի Ա. Ս. Պուշկինի անվան կերպարվեստի պետական թանգարանում, որտեղ հայտնվել է 1948 թվականին նոր արևմտյան արվեստի պետական թանգարանից, մինչ 1918 թվականը գտնվել է Մոսկվայում Սերգեյ Իվանովիչ Շուկշինի անձնական հավաքածուում, նկարվելուց հետո նկարը պահպանվել է Փարիզում Դյուրեն-Ռյուզլեի հավաքածուում։
Նկարը կատարված է պաստելով 65×65սմ չափի թղթի վրա։


== Ստեղծման պատմությունը ==
Աշխատանքը վերաբերում է Էդգար Դեգայի ստեղծագործական ավելի ուշ շրջանին, երբ նրա տեսողությունը թուլացել էր, և նա սկսել էր աշխատել մեծ գունային կետերով տալով նկարի կազմավորման առաջնային կիրառական նշանակություն։ Պարուհիների կերպարը նկարչին շատ մոտ էր և ոչ մեկ անգամ կրկնվել է պաստելով, յուղաներկով, բնանկարի և գծանկարի։ Որոշ քննադաների արշիքով գունային ներդաշնակության գեղեցկությամբ և նկարի կոմպոզիցիոն լուծումով «Երկնագույն պարուհիները» նկարը կարող է համարվել ստացված լավագույն կերպարանավորումը Դեգայի մոտ։


== Գրականություն ==
Ионина Н. A. Сто великих картин. — Вече, 2002.


== Արտաքին հղումներ ==
Նկարը թանգարանի կայքում
Սուրբծննդյան վարունգ

Սուրբծննդյան վարունգ, ամանորյա զարդարանք, որը, համաձայն ամերիկյան ավանդույթի, կախում են տոնածառից։


== Սովորույթի նկարագրում ==
ԱՄՆ-ում, սովորույթի համաձայն, տոնածառը զարդարելու ընթացքում ընտանիքի մեծ անդամներից մեկը տոնածառից կախում է մեկ թթու վարունգ կամ ապակյա մեկ այլ խաղալիք՝ վարունգի տեսքով։ Սուրբծննդյան առավոտ առաջին երեխան, ով կգտնի վարունգը, ստանում է հավելյալ նվեր Ձմեռ պապից, իսկ հաջորդ տարին, ըստ ավանդության, հաջողակ է լինելու իր համար։ Քանի որ վարունգը և տոնածառը նույն գույնի են, ապա վարունգը գտնելը հեշտ գործ չէ։ Խաղալիք վարունգներ արտադրող ընկերություններն առաջարկում են վարունգի 3 տարբեր չափսեր՝ ըստ երեխաների տարիքի։


== Ծագում ==
ԱՄՆ-ում համարում են, որ այդ սովորույթը եկել է Գերմանիայից, սակայն դա չի համապատասխանում իրականությանը, քանի որ Գերմանիայում նման սովորույթ չկա։
Ենթադրություն կա, որ Սուրբծննդյան թթու վարունգի ավանդույթը գուցե հայտնվել է մարքեթինգային նպատակներով 1890-ականներին, երբ Գերմանիայից ԱՄՆ ներմուծվել են տոնածառի ապակյա զարդեր։ Woolworths-ը առաջին ընկերությունն էր, որ ներմուծել էր այդ տեսակի զարդեր Միացյալ Նահանգներ։ Չնայած այն ապացույցներին, որ ավանդույթը չի եկել Գերմանիայից, այն այժմ երկրում ավանդաբար կապված է այդ երկրի հետ։
Եվս մի ենթադրություն կա, որ ավանդույթը ծագել է Ամերիկայի քաղաքացիական պատերազմի ժամանակներից։ Բավարիայում ծնված շարքային Ջոն Ս. Լոուերը զորակոչվել էր 103-րդ Փենսիլվանիայի հետևակային, այնուհետև 1864 թվականի ապրիլին գերի ընկել և տեղափոխվել գերիների ճամբար։ Սուրբ Ծննդյան նախօրեին սաստիկ քաղցած՝ նա աղաչում է պահակին մի թթու վարունգ տալ իրեն։ Պահակը տվել է նրան թթու վարունգը, իսկ Լոուերը հետագայում այն համարել է իր կյանքը փրկող հանգամանք։ Տուն վերադառնալուց հետո նա սկիզբ դրեց ամեն տարի տոնածառի վրա թթու վարունգ թաքցնելու ավանդույթին։
Այս ավանդույթի ծագման մեկ այլ առասպել գալիս է Վիկտորյա թագուհու կառավարման դարաշրջանից, որ պատմում է Սուրբ Նիկոլասի մասին, որ փրկել էր երկու իսպանացի երեխաների, ովքեր պանդոկապետի թակարդն էին ընկել թթու վարունգի տակառի մեջ։


== Ծանոթագրություններ ==
Աղբերիկ վանք

Աղբերկայ կամ Աղբերիկ վանք (թուրքերեն՝ Beyaz Kilise), միջնադարյան հայկական վանական համալիր Մեծ Հայքի Տուրուբերան նահանգի Խույթ գավառում, ներկայիս Արևելյան Թուրքիայում։ Վանքը գտնվում է Վանա լճից 56 կիլոմետր դեպի արևմուտք, Սասունի լեռներից հյուսիս։ Վանքը կառուցվել է բնական աղբյուրի վերևում, որտեղից էլ ստացել է Սուրբ Աղբերիկ (աղբյուր) անվանումը։


== Պատմություն ==
Ըստ Էփրիկյանի 1902 թվականին հրատարակված «Բնաշխարհիկ բառարան» հանրագիտարանի՝ վանքի ակունքները վաղ հայկական քրիստոնեության մեջ է՝ մոտ 4-րդ դարում։

«Ավանդության համաձայն՝ այս վանքի գլխավոր եկեղեցին կառուցել է սուրբ Թադեոս առաքյալը։ Կից երկրորդ եկեղեցին կառուցել է Գրիգոր Լուսավորիչը [շրջ. 300թ]։ Եկեղեցու տակ մի աղբյուր կա, որը վանքից քիչ հեռու է, որտեղից էլ վանքի անվանումն է՝ Սուրբ Աղբերիկ։ Մենք տեսանք այս աղբյուրը, երբ մոտեցանք վանքին»։
1895 թվականի Համիդյան ջարդերի ժամանակ վանքն ընդունել է փախստականներ ու վիրավորներ։ Իր «Քսան տարի Պարսկաստանում» գրքում ամերիկացի բժիշկ Ջոն Ջ. Ուիշարդն արձանագրել է հայ կնոջ վկայությունը.

«Ռահան անունով մի կին, որը նախկինում Դալորիգից էր, այժմ ապրում է Հավոդորիչում, ասաց. «Մեր ընտանիքը տասներկու հոգի էր, որոնցից հինգը սպանվեցին։ Ամուսնուս, եղբորս և նրա որդուն ջարդել են, ամուսինս սարսափելի վերքեր է ստացել և այժմ գտնվում է Սուրբ Աղբերիկ վանքում»։
Վանական համայնքը լքել է այս վայրը մոտավորապես 1915 թվականին Հայոց ցեղասպանության ժամանակ, և այդ ժամանակից ի վեր շենքերը դատարկվեցին և աստիճանաբար վերածվեցին ավերակների։ Տեղացիներից շատերը հավատում էին, որ հայերը հարուստ են, և հեռանալիս ոսկին թաքցնում էին գետնի տակ։ Այդ պատճառով տարածքի շուրջ շատ փոսեր են փորվել։
Կոմիտաս ինստիտուտը 2015 թվականին ակադեմիկոսների և լրագրողների հետ այցելել է վանք։ Լոնդոնում տեղակայված ակադեմիական ինստիտուտը համագործակցում է տեղի քրդական քաղաքացիական հասարակության և Մերեթաղի քաղաքապետարանի հետ՝ վանական համալիրի պաշտպանության համար, որը գտնվում է պետությանը պատկանող հողատարածքում։
2016 թվականի «100 տարի անց» վավերագրական ֆիլմը, որը պատմում է Կոմիտաս ինստիտուտի հիմնադիր և պատմաբան Արա Սարաֆյանի աշխատանքի մասին, արձանագրում է այս ճամփորդությունը դեպի վանք։


== Պատկերասրահ ==

		
		
		
		
		
		
		
		
		


== Ծանոթագրություններ ==
Նովովասիլևկա (գյուղ, Դվուրեչենսկի շրջան)

Անվան այլ կիրառումների համար տե՛ս՝ ՆովովասիլևկաՆովովասիլևկա (ուկրաիներեն՝ Нововасилівка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1875 թվականին։
2001 թվականի տվյալներով Նովովասիլևկա գյուղում բնակվում էր 55 մարդ։ Բնակավայրը զբաղեցնում է 0,393 կմ² տարածք։ Բնակչության խտությունը կազմում էր 139,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրալիա Սոտանա

Պետրալիա Սոտանա (իտալերեն՝  Petralia Sottana), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 3330 մարդ, բնակչության խտությունը կազմում է 19 մարդ/կմ²։ Զբաղեցնում է 178 կմ² մակերես տարածք։ Փոստային ինդեքսն է՝ 90027։ Հեռախոսային կոդը՝ 0921։
Սուրբ Կալոգերոն հարգվում է որպես կոմունայի հովանավոր սուրբ։ Տոնը նշվում է ամեն տարի հունիսի 18-ին։


== Արտաքին հղումներ ==
http://www.petraliasottana.net Archived 2013-12-22 at the Wayback Machine.


== Ծանոթագրություններ ==
Մաարրաթ ալ-Նումանի գավառ

Մաարրաթ ալ-Նումանի գավառ, (արաբ․՝ منطقة معرة النعمان‎‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Իդլիբի մարզի 5 գավառներից մեկը։
Ըստ 2004 թվականի մարդահամարի Մաարրաթ ալ-Նումանի գավառի բնակչությունը կազմում է 372,960 մարդ։ Գավառի կենտրոնը համարվում է Մաարրաթ ալ-Նուման քաղաքը։
Մաարրաթ ալ-Նումանի գավառը բաժանվում է 6 շրջանների՝

Ալ-Թամանաայի շրջան (արաբ․՝ ناحية التمانعة‎‎), կենտրոն՝ Ալ-Թամանաա, բնակչություն՝ 29,114 մարդ
Խան Շեյխունի շրջան (արաբ․՝ ناحية خان شيخون‎‎), կենտրոն՝ Խան Շեյխուն, բնակչություն՝ 34,371 մարդ
Հիշի շրջան (արաբ․՝ ناحية حيش‎‎), կենտրոն՝ Հիշ, բնակչություն՝ 41,231 մարդ
Մաարրաթ ալ-Նումանի շրջան (արաբ․՝ ناحية معرة النعمان‎‎), կենտրոն՝ Մաարրաթ ալ-Նուման, բնակչություն՝ 149,834 մարդ
Սինջարի շրջան (արաբ․՝ ناحية سنجار‎‎), կենտրոն՝ Սինջար, բնակչություն՝ 33,721 մարդ
Քաֆր Նաբլի շրջան (արաբ․՝ ناحية كفر نبل‎‎), կենտրոն՝ Քաֆր Նաբլ, բնակչություն՝ 67,460 մարդ


== Ծանոթագրություններ ==
Գլանաքերթում

Գլանաքերթում, մետաղների և այլ նյութերի մշակման պրոցես մակերևույթների պլաստիկ ձևափոխությամբ։ Կատարվում է գլանաքերթիչ գործիքներով (հոլովակ, ատամնավոր գլանաքերթիչ, արտապա–րուրակիչ)։ Գլանաքերթումը լինում է ձևագոյացնող՝ պարուրակների մշակում, մանեկների, պտուտակների և մեքենաների ու սարքերի այլ մասերի գլանաձև գլխիկների խորդուբորդ մակերևույթների ստեղծում, սանդղակների վրա գծիկների նշում և այլն, և ամրացնող՝ լիսեռների, սռնիների, վռանների, սկավառակների, ատամնանիվների ատամների, հարթ դետալների մակերևութային սառը պլաստիկ փոխություն։ Ամրացնող Գլանաքերթման շնորհիվ մեծանում է հոգնածության ամրությունը, հաճախ նաև՝ մաշակայունությունը։
Թարխան (Կաղզվանի գավառ)

Անվան այլ կիրառումների համար տե՛ս՝ Թարխան (այլ կիրառումներ)Թարխան, գյուղ Արևելյան Հայաստանում, նախկին Կարսի մարզի Կաղզվանի գավառում, հյուսիսարևելյան կողմում, Անի մայրաքաղաքի ավերակներից 7-8 կմ հարավ-արևելք՝ Թարխան Լանջի փեշերին։
XIX դարի վերջին գյուղն ուներ 95 քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Համլետ Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին: Անվան այլ կիրառումների համար տե՛ս՝ Համլետ Ավետիսյան (այլ կիրառումներ)Համլետ Խորենի Ավետիսյան (ապրիլի 21, 1955(1955-04-21) - հունիսի 27, 1993(1993-06-27)), հայ ազատամարտիկ, Արմավիրի ստորաբաժանում։


== Կենսագրություն ==
Համլետ Ավետիսյանը ծնվել է 1955 թվականի ապրիլի 21-ին Արմավիրի Հոկտեմբերյանի շրջանի Արևիկ գյուղում։ 1972 թվականին ավարտել է Արևիկ գյուղի միջնակարգ դպրոցը, ծառայել նախկին սովետական բանակում։ 1979 թվականին ընդունվել է Երևանի էլեկտրամեխանիկական տեխնիկումը՝ տեխնիկ-էլեկտրիկի մասնագիտությամբ։ Ավարտելուց հետո աշխատել է Հոկտեմբերյան քաղաքի մեքենաշինական գործարանում։ Մահացել է 1993 թվականին։ Ամուսնացած էր, ուներ երկու զավակ։


== Մարտական ուղի ==
1992 թվականի հոկտեմբերին Համլետ Ավետիսյանը մեկնում է Արցախ՝ մոտոհրաձգային բրիգադի բաժնի պետի պարտականություններով, իսկ դեկտեմբերից հատուկ ծառայության պետ էր։ Նա մասնակցել է Մարտակերտի, Ֆիզուլու, Քելբաջարի կռիվներին։ 1993 թվականին ցուցաբերած ծառայությունների համար նրան շնորհվել է կապիտանի զինվորական աստիճան։ 1993 թվականի հունիսի 27-ին զոհվել է Մարտակերտի շրջանի Մաղավուզ գյուղի պաշտպանության ժամանակ, ականի պայթյունից։ Թաղված է Արևիկ գյուղում։


== Ծանոթագրություններ ==
Տվեք Սանիին հնարավորություն

Տվեք Սանիին հնարավորություն (անգլ.՝ Sonny With a Chance), կատակերգու հեռուստասերիալ, որը ստեղծել է Սթիվ Մարմելը։ Պատմվում է Ինչպես պատահի (անգլ.՝ So Random!) սկետչ-շոուի մասին։ Պրեմիերան կայացել է 2009 թվականի փետրվարի 8-ին՝ ԱՄՆ-ում։


== Սյուժե ==
Այս հեռուստասերիալը պատմում է Վինքոնսինից մի աղջկա՝ Սանի Մոնրոյի մասին, ով մասնակցում է Ինչպես պատահի հաղորդման քասթինգին։ Նա անցնում է քասթինգը և ծանոթանում հաղորդման մասնակիցներին, ինչպես նաև Մեքենզիի ջրվեժները հաղորդման մասնակիցներին։ Երբ նա տեսնում է Չեդ Դիլան Քուփերին՝ սիրահարվում է, բայց նա թաքցնում և հերքում էր դա։ 2 եթերաշրջանի միջին մասում նա սկսում է հանդիպել նրա հետ, բայց ավելի ուշ նրանք բաժանվում են։ Նրա կոլեգաներ Գրեդին, Նիկոն, Զորան և Թոնին միշտ ինչ-որ բանո հետաքրքրվում էին։


== Արտադրություն ==
Սկզբում գլխավոր հերոսուհու անբվանումը Միլո Մոնրո էր և ծրագիրը կոչվում էր Բարի գալուստ Մոլիվուդ։ Հետո այն փոխվեց Հոլի Մոնրո, իսկ հաղորդման անվանումը՝ Բարի գալուստ Հոլիվուդ։ Իսկ արդեն վերջում հեռուստասերիալի գլխավոր հերոսուհին անվանվեց Սանի Մոնրա, իսկ հեռուստասերիալը՝ Տվեք Սանիին հնարավորություն։ Սերիալի սաունդթրեքը Գրել է Դեմի Լովատոն՝ «So far, so great»։


== Կերպարները ==
Դեմի Լովատոն Էլիսոն Սանի Մոնրոյի դերում - ընկերասեր, գեղեցիկ աղջիկ է Վիսկոնսինից, ով ստացել է դեր Ինչպես պատահի ծրագրում և եկել է նկարահանվելու։ Չի սիրում հուսահատեցնել մարկանց, միշտ պատրաստ է օգնել դիմացինին։ Անւնդհատ մրցման մեջ է գտնվում Թոնիին։ Սիրահարված է Չադին, բայց չի ուզում հավատալ դրան։ 2 եթերաշրջանում սկսում է հանդիպել նրա հետ, բայց ավելի ուշ բաժանվում է։
Թիֆանի Թորնթոնը Թոնի Հարթի դերում - Ինչպես պատահի ծրագրի մասնակից, նախանձում է Սանիին, նրա լավ բնավորությանը։ Սիրահարված է իր արտաքինին, և չի կարող ապրել նույնիսկ մեկ օր առանց հայելու մեջ նայելու։ Շուտով հասկանալով, որ Սանին նրա առաջին իսկական ընկերուհին է այլևս չի մրցակցում նրա հետ, բայց միշտ պատրաստ է վիրավորել նրան, իր հագուստի համար։
Սթերլինգ Նայթը Չեդ Դիլոն Քուփերի (Չեդ Դիլան Գոլդֆարբ) դերում - դեռահաս, Ինչպես պատահի հաղորդման Թոնի համանմանը։ Նա իրեն համարում է տիեզերքի կենտրոնը, երբ ստանում էայն, ինչ ցանկանում է։ Սիրում է Սանիին, բայց նույնպես չի խոստովանում։ 2-րդ եթերաշրջանում սկսում է հանդիպել նրա հետ, բայց շուտով բաժանվում են։ Հետո սկսում է նկարահանվել Ինչպես պատահի ծրագրում։
Բրենդոն Մայքլ Սմիթը Նիքո Հարիսի դերոում - Ինչպես Պատահի-ի մասնակից, Գրեյդիի լավագույն ընկերը։ Իքն իրեն համարում է կանանք շողոքորթ, բայց իրականում ամեն ինչ այդպես չէ։
Դագ Բրոշուն Գրեյդի Միչելի դերում - Ինչպես պատահի-ի մասնակից, Նիկոյի լավագույն ընկերը։ Ունի Հրանտ անունով եղբայր։ Նա միշտ խառնվում է Նիքոյի պլանների մեջ։ Նա նույնպես մտածում է տարօրինակ ելքեր իրավիճակներից։ Նա շատ է սիրում ուտել և չի սիրում մարզվել։
Էլիսոն Էշլի Արմը Զորի Լանքասթերի դերում - Ինչպես պատահի-ից 11-ամյա աղջիկ է։ Նա շատ խորհրդավոր և խելացի է։ Նա համարվում է Ինչպես պատահի-ի ամենախորամանկը։


== Ծանոթագրություններ ==
Պետրուշինո (գյուղ, Վյազեմսկի շրջան)

Անվան այլ կիրառումների համար տե՛ս՝ Պետրուշինո (այլ կիրառումներ)Պետրուշինո (ռուս.՝ Петрушино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իդա Ալսթադ

Իդա Ալսթադ (նորվ.՝ Ida Alstad, հունիսի 13, 1985(1985-06-13), Տրոնհեյմ, Նորվեգիա), նորվեգացի հանդբոլուհի, «Միդթյուլան» խմբի ձախ պաշտպան, Նորվեգիայի հանդբոլի հավաքականի անդամ։ 2012 թվականի օլիմպիադայի չեմպիոնուհի։


== Կենսագրություն ==


=== Ակումբային կարիերա ===
«Բյոսեն» ակումբի դպրոցի սանուհի է։ Հանդես է եկել Նորվեգիայի հանդբոլի առաջնությանը հենց այդ ակումբի կազմում։ 2013 թվականի ամառվանից մինչև 2014 թվականը դանիական «Թիմ Թվիս Հոլսթեբրո» ակումբի պաշտպան է եղել։ Ավելի ուշ տեղափոխվել է «Միդթյուլան» ակումբ։


=== Կարիերան հավաքականում ===
Հավաքականի կազմում Իդա Ալսթադն անցկացրել է 124 խաղ, որոնց ընթացքում խփել է 294 գոլ։ 2009 թվականի աշխարհի չեմպիոնատում վաստակել է բրոնզե մեդալ։ 2010 և 2014 թվականների Եվրոպայի չեմպիոնուհի է։ 2011 և 2015 թվականներին դարձել է աշխարհի չեմպիոն։ 2012 թվականի աշխարհի օլիմպիական խաղերի չեմպիոն։ Եվրոպայի 2012 թվականի չեմպիոնատի արծաթե մեդալակիր է։


== Ծանոթագրություններ ==


== Արտաքին հղումներ ==
Ida Alstad - Spillerprofiler hos Norges Håndballforbund
Ida Alstad – Spillerprofil hos European Handball Federation
Ուրում ալ-Քուբրա

Ուրում ալ-Քուբրա (արաբ․՝ أورم الكبرى‎‎), քաղաք Սիրիայի Արաբական Հանրապետության հյուսիսում, Հալեպի մարզի Ալ-Աթարիբի գավառի Ուրում ալ-Քուբրայի շրջանում։ Հանդիսանում է համանուն շրջանի վարչական կենտրոնը։


== Աշխարհագրական դիրք ==
Ուրում ալ-Քուբրա քաղաքը տեղակայված է Հալեպի մարզի արևելքում. այն Հալեպ քաղաքից հեռու է 15 կմ-ով, իսկ Դամասկոսից՝ 285 կմ-ով։


== Բնակչություն ==
2004 թվականի մարդահամարի տվյալներով՝ Ուրում ալ-Քուբրա քաղաքում բնակվում էր 5 391 մարդ


== Տրանսպորտ ==
Ամենամոտ քաղաքացիական օդանավակայանը Հալեպի միջազգային օդանավակայանն (Aleppo International Airport) է, որը գտնվում է Հալեպ քաղաքում։ Այնտեղ ձևավորվել է երկաթուղային խոշոր հանգույց։


== Ծանոթագրություններ ==
Ֆոլկետինգ

Ֆոլկետինգ (դան․՝ Folketinget), Դանիայի միապալատ խորհրդարանը։ Կազմված է 4 տարով ընտրվող 179 պատգամավորից։


== Ընտրական համակարգ ==
Ֆոլկետինգի 179 պատգամավորները ընտրվում են համեմատական համակարգով համընդհանուր ընտրության արդյունքում 23 ընտրատարածքում, որի համար օգտագործվում է դը'Օնդտի մեթոդը։ Խորհրդարանի 40 еեղը բաշխվում է ընտրատարածքներում ոչ բավարար ձայներ ստացած թեկնածուների միջև, որի համար օգտագործվում է Սենտ Լագյուի մեթոդը։ Խորհրդարանի ամեն երկու անդամը ընտրվում են Ֆարերյան կղզիներից և Գրենլանդիայից։ Ընտրող է համարվում Դանիայում մշտական բնակություն հաստատած և 21 տարեկանից տղամարդիկ և կանայք։


== Խորհրդարանի կազմը ==
Ֆոլկետինգի վերջին ընտրությունները անցել են 2011 թվականի սեպտեմբերի 15


=== Ղեկավարող կոալիցիա ===
Սոցիալ-դեմոկրատներ - 44 տեղ
Ռադիկալ Վենստրե - 17 տեղ
Սոցիալիստական ժողովրդական կուսակցություն - 16 տեղ
Կարմիրա-կանաչ կուսակցություն - 12 տեղ
Սոցիալ-դեմոկրատական կուսակցություն (Ֆարերյան կղզիներ) - 1 տեղ
Ժողովրդական հասարակություն (Գրենլանդիավ) - 1 տեղ
Առաջ (Գրենլանդիա) - 1 տեղ


=== Ընդդիմություն ===
Վենստրե - 47 տեղ
Դանիայի ժողովրդական կուսակցություն - 22 տեղ
Ազատական ալիանս - 9 տեղ
Պահպանողական ժողովրդական կուսակցություն - 8 տեղ
Միության կուսակցություն (Ֆարերյան կղզիներ) - 1 տեղ


== Արտաքին հղումներ ==
Պաշտոնական կայք (դան.)
Գարաջալու

Գարաջալու, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Մենդելիզմ

Մենդելիզմ, ուսմունք ժառանգականության օրինաչափությունների մասին, որը գենետիկայի հիմքը հանդիսացավ։


== Պատմություն ==
Մենդելիզմի առաջացումը կապում են 1900 թվականին Խ. դե Ֆրիզի, Կ․ Կորենսի և Է․ Չերմակի կողմից Գ․ Մենդելի «Փորձեր բուսական հիբրիդների հետ» (1866) մոռացված աշխատանքի հայտնաբերման և հաստատման հետ։ Եթե Մենդելի հայտնագործությունները կատարվել էին բուսական հիբրիդների երկարատև հետազոտությունների հիման վրա, ապա այդ օրինաչափությունների «երկրորդ» հայտնագործումը և ճանաչումը պայմանավորված էր բջջի բաժանման, բեղմնավորման և զարգացման ուսումնասիրման հաջողություններով։
Մենդելիզմը և 20-րդ դարի սկզբին ստեղծված մուտացիաների տեսությունը սկզբում հակասություն առաջացրին «խիստ հետևողական» դարվինիստների և մենդելիստների միջև։
Խ. դե Ֆրիզը ենթադրում էր (1901-1903), որ մեկ «պրոգրեսիվ» մուտացիան բավական է նոր տեսակ ստեղծելու համար։
Յա․ Լոտսին (1912-1913) առաջ քաշեց գեների քանակի հաստատունության և անփոփոխելիության չհիմնավորված տեսություն։ Նշված տեսությունները հաշվի չէին առնում, որ միայն ժառանգականության օրինաչափություններով հնարավոր չէր բացատրել էվոլյուցիայի պրոցեսը։
Միաժամանակ շատ դարվինիստներ սխալմամբ ենթադրում էին, որ էվոլյուցիան կարող է ընթանալ միայն զանգվածային բնույթ կրող անընդհատ, աննշան փոփոխությունների հիման վրա։ Նրանք թշնամաբար էին ընդունում մենդելիզմը և մուտացիաների տեսությունը՝ աշխատելով ժխտել դրանով բացահայտված օրինաչափությունների համընդհանրությունը։


== Ժառանգականության տեսության գաղափար ==
Մինչև մենդելիզմը գոյություն ուներ «միաձույլ» ժառանգականության տեսություն, որի համաձայն խաչասերվող օրգանիզմների հատկանիշները «միաձուլվում» են, և որևէ նոր, եզակի հատկանիշ հնարավորություն չի ունենում պահպանվել։ Այդ պատճառով ընդունված էր, որ բնական ընտրությունն անկարող է պահպանել նման հատկանիշը, եթե նույնիսկ այն օգտակար է գոյության պայքարում։ Մենդելիզմը կարողացավ հերքել նշված տեսությունը և բնական ընտրության դեմ եղած առարկությունները։
Խաչասերման ժամանակ ամեն մի նոր ի հայտ եկող ժառանգական հատկանիշ կարող է մոտ սերունդներում չդրսևորվել, սակայն դա չի նշանակում, որ ժառանգականությունը որոշող գործոնը «միաձուլվել» կամ «կլանվել» է պոպուլյացիայում։ Ռեցեսիվ գեներով որոշվող հատկանիշները կարող են կրկին ի հայտ գալ հետագա սերունդներում։ Միայն 1930-ական թվականներին գենետիկան և մենդելիզմը ճանաչվեցին որպես ժամանակակից դարվինիզմի հիմքը։
Մենդելիզմը հեղաշրջող դեր կատարեց կենսաբանության մեջ, ապացուցեց, որ ժառանգական գործոններն ունեն կորպուսկուլային (մասնիկային) դիսկրետ բնույթ, և սերնդից սերունդ դրանց անցումը կատարվում է վարիացիոն-վիճակագրական օրինաչափություններով։ Այդ նոր սկզբունքները թույլ տվեցին վճռել դարվինիզմի առաջ կանգնած դժվարությունները և մշակել ժամանակակից ուսմունք միկրոէվոլյուցիայի պրոցեսների մասին։ Մենդելիզմը դարձավ միկրոօրգանիզմների, մշակովի բույսերի և ընտանի կենդանիների սելեկցիայի այժմյան մեթոդների տեսական հիմքը։


== Տես նաև ==
Մենդելի օրենքներ
Օբյեդինեննի (Եգորլիկսկի շրջան)

Օբյեդինեննի (ռուս.՝ Объединенный), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Օբյեդենյոնի գյուղական համայնքի վարչական կենտրոնն է։
Տան (գյուղ, Բլագովարսկի շրջան)

Անվան այլ կիրառումների համար տե՛ս՝ ՏանՏան (ռուս.՝ Тан, բաշկիրերեն՝ Таң), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 715 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օվսյուկովսկի գյուղական խորհուրդ (Գրեբյոնկովսկի շրջան)

Օվսյուկովսկի գյուղական խորհուրդ  (ուկրաիներեն՝ Овсюківська сільська рада), Ուկրաինայի Պոլտավայի մարզի Գրեբենկովսկի շրջանում։
2001 թվականի տվյալներով Օվսյուկովսկի գյուղական խորհրդում բնակվում էր 1041 մարդ։ Բնակավայրը զբաղեցնում է 42,49 կմ² տարածք։ Բնակչության խտությունը կազմում էր 24,50 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ալեքսանդր Պավլենկո

Ալեքսանդր Եվգենևիչ Պավլենկո (ռուս.՝ Александр Евгеньевич Павленко, հունվարի 20, 1985(1985-01-20), Օրջոնիկիձե, Դնեպրոպետրովսկի մարզ, Ուկրաինական ԽՍՀ, ԽՍՀՄ), ռուս ֆուտբոլիստ, կիսապաշտպան։


== Կարիերա ==
Ֆուտբոլով զբաղվել սկսել է 8 տարեկանում։ 14 տարեկանում դարձել է Մոսկվայի «Դինամո» ակումբի երիտասարդական թիմի խաղացող, հետագայում տեղափոխվել է «Ակադեմիա» ակումբ, իսկ այդտեղից՝ Շվեյցարիայի «Լոզան» ակումբ։ 16 տարեկան հասակում պայմանագիր է կնքել Մոսկվայի «Դինամո» ակումբի հետ և հենց 2001 թվականին կատարել է նորամուտը Ռուսաստանի առաջնությունում՝ օգոստոսի 18-ին «Ֆակել» ակումբի դեմ խաղի (5:0) 70-րդ րոպեին փոխարինելով Վլադիմիր Բեսչաստնիխին։ 2002 թվականի ապրիլին հրավիրվել է Ուկրաինայի մինչև 17 տարեկանների պատանեկան հավաքական։
Մասնակցել է XXVIII և XXIX Օլիմպիական խաղերի նախընտրական մրցաշարերին։ 2007 թվականին վարձավճարով տեղափոխվել է Ռուսաստանի առաջին դիվիզիոնի «Շիննիկ» ակումբ։ Մարտի 28-ին կատարել է նորամուտը «Մետալուրգ-Կուզբաս» ակումբի դեմ խաղում (5:0)՝ աչքի ընկնելով խփած գոլով։ Օգնել է թիմին դուրս գալ Պրեմիեր լիգա, որից հետո վերադարձել է «Սպարտակ»։ Չի մասնակցել 2008 թվականի Եվրոպայի առաջնությանը միջին գծի գերծանրաբեռնվածության պատճառով։ 2009 թվականի օգոստոսի 27-ին մեկ տարի ժամկետով վարձավճարով տեղափոխվել է «Ռոստով»։ Սեպտեմբերի 19-ին՝ «Կուբան» ակումբի դեմ խաղում (3:3), խփել է «Ռոստովի» 500-րդ գոլը Ռուսաստանի առաջնության բարձրագույն դիվիզիոնում։ 2010 թվականի հունվարին վերադարձել է «Սպարտակ», չնայած նրան, որ երկու ակումբներն էլ և ինքն էլ դեմ չէին վարձավճարային պայմանագրի ժամկետի երկարացմանը։ Փետրվարի 25-ին նորից վարձավճարով տեղափոխվել է «Ռոստով» ակումբ։ Պավլենկոն ինքը հայտարարել է, որ իր համար կարևոր է խաղալ, և որ «Սպարտակի» գլխավոր մարզիչ Վալերի Կարպինն իրեն հասկացրել է, որ իրեն չի տեսնում հիմնական կազմում չնայած նրան, որ (Պավլենկոյի կարծիքով) նա ավելի թույլ չէ, քան մրցակիցները։ 2011 թվականի փետրվարի 2-ին դարձել է «Թերեք» ակումբի խաղացող՝ տեղափոխման համար ակումբը վճարել է 2 միլիոն դոլար։ 2013 թվականի օգոստոսի 31-ին տեղափոխվել է «Կռիլյա Սովետով» ակումբ։ Ակումբի՝ Պրեմիեր լիգայից դուրս մնալուց հետո կարիերան շարունակել է «Տոսնո» ակումբում։ 2015 թվականի փետրվարի 26-ին պայմանագիր է կնքել «Լուչ-Էներգիա» ակումբի հետ։ 2016 թվականի հուլիսի 25-ին «Ուրալ» ակումբի հետ կնքել է երկամյա պայմանագիր։
2018 թվականի փետրվարի 22-ին հայտնի է դարձել, որ Պավլենկոն մինչև մրցաշրջանի ավարտը պայմանագիր է կնքել «Տոմ» ակումբի հետ։ 2018 թվականի մարտի 4-ին կատարել է նորամուտը Յարոսլավլի «Դինամո» ակումբի դեմ խաղում՝ փոխարինելով Ալեքսեյ Պոմերկոյի։ Առաջին գոլը խփել է 2018 թվականի մարտի 10-ին՝ գրավելով Պետերբուրգի «Դինամո» ակումբի դարպասը։
2018 թվականի ամռանը սկսել է «Անժիի» կազմում։ Նոր խաղացողներ գրանցելու արգելքի պատճառով ակումբը չի կարողացել Պավլենկոյին հայտարարել որպես իր ֆուտբոլիստ։


== Ձեռքբերումներ ==
«Սպարտակ»Ռուսաստանի առաջնության հաղթող – 2001
Ռուսաստանի առաջնության արծաթե մեդալակիր – 2005, 2006
Ռուսաստանի առաջնության բրոնզե մեդալակիր – 2002
Ռուսաստանի գավաթի դափնեկիր – 2003«Շիննիկ»Առաջին դիվիզիոնի հաղթող – 2007«Ուրալ»Ռուսաստանի գավաթի խաղարկության եզրափակչի մասնակից – 2016/17


== Անձնական կյանք ==
Կինը՝ Մարինա։ 2015 թվականի մայիսի 5-ին ծնվել է դուստրը՝ Լիդիան։


== Ելույթների վիճակագրություն ==
2015 թվականի փետրվարի 26-ի դրությամբ


== Ծանոթագրություններ ==
Աշխարհի խոշորագույն հիդրոէլեկտրակայանների ցանկ

2009 թվականին հիդրոէներգետիկան տվել է մինջև 63% վերականգնվող արտադրություն և շուրջ 19% էլեկտրաէներգիա ամբողջ աշխարհում, տեղակայված հիդրոէլեկտրոկայանների հզորությունը հասնում է 780 գեգավատտ։ Հիդրոէներգետիկայի զարգացման առաջնորդներն են՝ Չինաստանը, Կանադան, Բրազիլյան, իսկ մեկ շնչի հաշվով Նորվեգիան, Իսլանդիան և Կանադան։
21 րդ դարի սկզբին առավել ակտիվ հիդրոշինարարություն տանում էր Չինաստանը, որի համար Չինաստանը հանդիսանում է հիդրոէներգիայի պոտենցիալ աղբյուր։ Այս երկրում տեղակայված են աշխարհի կիսով չափ ամենափոքր հիդրոէլեկտրոկայանները։
Աշխարհի ամենախոշոր ՀԷԿ-ը («Երեք կիրճեր») գտնվում է Յանցզի գետի վրա, նաև կառուցվել է աշխարհի ամենախոշոր հիդրոէլեկտրոկայանի կասկադը, որի հզորությունը կազմում է ավելի քան 97000 Մվտ։
Չինաստանում գտնվող ամենահզոր «Երեք կիրճեր» ՀԷԿ-ը ունի շուրջ 22500 Մվտ հզորություն, որի տարեկան էլեկտրաէներգիայի արտադրումը կազմում է շուրջ 100 մլրդ կվտ․ժ։ Ինչպես նաև Բրազիլիա-Պարագվայական ՀԷԿ-ը՝ «Իտայպու»։ 39000 Մվտ հզորությամբ ամենամեծ «Գրանդ Ինգա» ՀԷԿ՝ նախատեսվում է կառուցել միջազգային կոնսորցիումով Կոնգո գետի վրա Կոնգոյի դեմոկրատական հանրապետությունում (նախկինում Զաիր)։
Կա նաև մի նախագիծ Ռուսաստանի Կամչատկայի երկրամասում և Մագադանի տարածաշրջանում Պենժինայի Օխոտսկ ծովում կառուցել մակընթացային էլեկտրակայան 87000 Մվտ հզորությամբ։
«Երեք կիրճեր», «Իտայպու» և ուրիշ ՀԷԿ-րը հանդիսանում են աշխարհի խոշորագույն հիդրոտեխնիկական կառուցվածքները և էլեկտրոկայանները։ Աշխարհի խոշորագույն այլ հիդրոէլեկտրակայանները տրված են աղյուսակում։


== Որոշ ՀԷԿ-երի պատկերներ ==

		
		
		
		
		
		
		
		
		
		
		
		
		
		
		
		
		
		
		


== Տես նաև ==
Հիդրոէլեկտրակայան


== Ծանոթագրություններ ==
Դոբրոլյուբցի

Դոբրոլյուբցի (սերբ.՝ Доброљупци), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների, գյուղի բնակչությունը կազմում է 374 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Սանսկրիտ

Սանսկրիտ (դեվանգարի։ संस्कृता वाच्, saṃskṛtā vāk, «գրական լեզու»), Հնդկաստանի հին գրական լեզու՝ իր բարդ սինթետիկ քերականությամբ։ Սանսկրիտ բառը նշանակում է «մշակված, կատարյալ»։ Սանսկրիտով գրված ամենավաղ գրական հուշարձանների տարիքը հասնում է մինչև 3,500 տարեկանի (մ.թ.ա. II հազարամյակ)։


== Տարածվածությունը։ Բարդությունն ու հարստությունը ==
Տարածված է Հյուսիսային Հնդկաստանում իբրև ժայռագիր լեզուներից մեկը սկսած մ. թ. ա. I դարից մինչ մ. թ.: Սանսկրիտը չպետք է դիտարկել իբրև որևէ ժողովրդի լեզու, այլ որոշակի մշակույթի լեզու, որը բացառապես տարածված է սոցիալական ընտրանու միջավայրում, ամենաքիչը սկսած անտիկ շրջանից։
Այս մշակույթը գլխավորապես ներկայացված է հինդուիստական կրոնական տեքստերում, և, ինչպես լատիներենն ու հունարենը Արևմուտքում, սանսկրիտն էլ Արևելքում հաջորդ դարաշրջաններում դարձավ գիտնականների և կրոնական գործիչների միջմշակութային հաղորդակցության լեզուն։ Ներկայումս Հնդկաստանի պաշտոնական 22 լեզուներից մեկն է։ Սանսկրիտի քերականությունը չափազանց բարդ է և արխայիկ, գտնում են, որ սանսկրիտն աշխարհի թեքական լեզուներից մեկն է։ Սանսկրիտի բառապաշարը հարուստ է և ոճաբանորեն բազմակերպ։


== Ծանոթագրություններ ==


== Արտաքին հղումներ ==
Sanskrit Lessons (free online from the Linguistics Research Center Archived 2016-05-23 at the Wayback Machine. at UT Austin)
Samskrita Bharati, organisation supporting the usage of Sanskrit
Sanskrit Documents—Documents in ITX format of Upanishads, Stotras etc.
Sanskrit texts at Sacred Text Archive
Sanskrit Manuscripts in Cambridge Digital Library
SanDic — бесплатный онлайн/офлайн словарь санскрита ~200000 слов
Учебники и статьи о санскрите и других языках
Санскритско-русский/русско-санскритский словарь онлайн ок 50 000 слов Archived 2022-03-11 at the Wayback Machine.
Грамматический очерк санскрита Archived 2009-05-05 at the Wayback Machine.
О языке древней Индии Лекция академика Андрея Зализняка на сайте Элементы.ру
Academic Courses on Sanskrit Around The World
Sanskrit Alphabet in Devanagari, Gujarati, Bengali, and Thai scripts with an extensive list of Devanagari, Gujarati, and Bengali conjuncts Archived 2013-09-22 at the Wayback Machine.
Digital Sanskrit Buddhist Canon Archived 2010-06-11 at the Wayback Machine.
Gretil: Göttingen Register of Electronic Texts in Indian Languages, a cumulative register of the numerous download sites for electronic texts in Indian languages
Sanskrit Self Study by Chitrapur Math
An Analytical Cross Referenced Sanskrit Grammar By Lennart Warnemyr
Մոնտուր շրջան (Փենսիլվանիա)

Մոնտուր շրջան (անգլ.՝ Montour County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 342 կմ² է, բնակչությունը՝ 18.267 մարդ (2010 թ. տվյալներով)։ Շրջկենտրոնն է Դենվիլ բնակավայրը։ Կազմավորվել է 1850 թ.։
Կայրալի

Կայրալի (ռուս.՝ Кайралы), գյուղ Ռուսաստանի Մուրմանսկի մարզի Կանդալակշսկի շրջանի կազմում։
Բնակչությունը 2010 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շատջրիկ

Շատջրիկ, գետակ Հայաստանի Սյունիքի մարզում, Ողջի գետի ձախ օժանդակը։ Սկիզբ է առնում Բարգուշատի լեռների հարավային լանջերից և Կապան քաղաքի մոտ միախառնվում մայր գետին։ Երկարությունը 6 կմ է։


== Ծանոթագրություններ ==
Լուգի (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԼուգիԼուգի (ռուս.՝ Луги), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալինո (քաղաքատիպ ավան, Ստուպինսկի շրջան)

Մալինո (ռուս.՝ Малино), քաղաքատիպ ավան Ռուսաստանի Մոսկվայի մարզի Ստուպինսկի շրջանի կազմում։
Բնակչությունը 2010 թվականին գրանցված տվյալներով կազմում էր 4108 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարիլակ լը Ֆրան

Մարիլակ լը Ֆրան (ֆր.՝ Marillac-le-Franc), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 710 մարդ, բնակչության խտությունը` 49.00 մարդ/կմ²։ Բնակավայրը զբաղեցնում է 14.49 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 95 կմ հարավ, Անգուլեմ քաղաքից` 24 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 464 աշխատունակ (15-64 տարեկան) բնակիչ, որոնցից ակտիվ էին 348-ը, իսկ ոչ ակտիվները` 116։ Ակտիվության ցուցանիշը կազմում է 75,0 %։ 348 աշխատունակ մարդկանցից աշխատել է 317 անձ (171 տղամարդ և 146 կին)։ Գործազուրկ են եղել 31 անձ (11 տղամարդ և 20 կին)։ 116 անաշխատունակներից 26-ը եղել են աշակերտներ կամ ուսանողներ, 57-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տոլորսի ջրամբար

Տոլորսի ջրամբար, ջրամբար Հայաստանի Սյունիքի մարզում՝ Սիսիան և Այրի գետերի միացման տեղում՝ Սիսիան քաղաքից 3 կմ հարավ՝ մոտ 1650 մ բարձրության վրա։ Շահագործման է հանձնվել 1976 թվականին։ Որոտանի ջրաէներգետիկ կասկադի հիմնական կարգավորող ջրամբարներից է։ Սնում է Շամբի և Տաթևի ջրէկները։ Երկարությունը 4,5 կմ է, մակերեսը՝ 4,7 կմ², միջին խորությունը՝ 32 (առավելագույնը՝ 56,5) մ, ջրատարողությունը՝ 96, 8 միլիոն մ³, օգտակարը՝ 80 միլիոն մ³։ Պատվարը ճալաքարակոպճային է՝ ավազակավային միջուկով, երկարությունը՝ 178 մ, առավելագույն բարձրությունը՝ 68 մ։ Ջրերն օգտագործվում են էներգետիկ և ոռոգման (մոտ 3 միլիոն մ³) նպատակներով։


== Պատկերասրահ ==


== Ծանոթագրություններ ==
Կուրասա

Կուրասա (պորտ.՝ Curaçá), համայնք Բրազիլիայում՝ Բաիա նահանգի կազմում։ Գտնվում է Վալի Սան Ֆրանսիսկանու դա Բաիա մարզում։ Մտնում է Ժուազեյրու գավառի կազմի մեջ։ Բնակչությունը կազմում է 31 719 մարդ՝ 2006 թվականի տվյալներով։ Գրավում է 6 442,190 կմ2 տարածք։ Բնակչության խտությունը՝ 4,9 մարդ/կմ²։


== Պատմություն ==
Քաղաքը հիմնադրվել է 1832 թվականի հուլիսի 6-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 97.138.400,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.195,66 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,626 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում չոր տաք է։


== Ծանոթագրություններ ==
Հյու Դեսպենսեր Կրտսեր

Հյու լը Դեսպենսեր, Դեսպենսերի 1-ին լորդ (մոտ 1286, Անգլիա - նոյեմբերի 24, 1326, Հերեֆորդ, Արևմտյան Միդլենդս, Անգլիա), Վինչեսթերի կոմս Հյու Դեսպենսերի (Դեսպենսեր ավագ) և նրա կին Իզաբելլա Բիշամփի որդին և ժառանգորդը։ Նա հայտնի է դարձել որպես Անգլիայի թագավոր Էդուարդ II-ի արքունիքի անդամ և սիրեցյալ։ Դեսպենսերն ուներ բազմաթիվ թշնամիներ Անգլիայի ազնվականության մեջ և Էդուարդի գահընկեցությունից հետո նրան մեղադրեցին բազում հանցագործություններում և գլխատեցին։


== Տիտղոսներ և պաշտոններ ==
Դեսպենսեր կրտսերը դարձավ Էդուարդ II-ի արքունիքի անդամ և խորհրդական հիմնականում Դեսպենսեր ավագի շնորհիվ, ում անցավ Գլամորգանի կոմսությունը 1317 թվականին, իր կնոջ՝ Էլեանոր դը Կլերի շնորհիվ։ Դրանից հետո նրան անցան այլ տարածքներ Ուելսում և Անգլիայում։ Դեսպենսեր կրտսերը եղել է ասպետ Հանլի ամրոցում, կոնստաբլ Օդիհամ ամրոցում և հսկիչ Բրիսթոլ ամրոցում, Պորտչեսթեր ամրոցում և Դրայսլվին ամրոցում գումարած դրանց վերահսկողության տակ գտնվող քաղաքներում և տարածաշրջանում։
Նա նաև հսկիչ է եղել այլ ամրոցներում և տարածքներում։ Նրան նաև լրացուցիչ հատկացվել է Վոլինգֆորդ ամրոցը Բերկշիրում, չնայած այն նախկինում տրվել էր թագուհի Իզաբելլա Ֆրանսիացուն։


== Ամուսնություն ==
1306 թվականի մայիսին Դեսպենսերին շնորհվեց ասպետի կոչում արքայազն Էդուարդի կողմից և նույն ամռանը նա ամուսնացավ Էլեանոր դը Կլերի հետ, ով Գլոքեսթերի հզոր կոմս Ժիլբերտ դը Կլերի դուստրն էր։ Էլեանորի պապ Էդուարդ I-ը 2,000 մարկ դրամ պարտք տվեց ամուսնության համար։ Երբ Էլեանորի եղբայր Ժիլբերտը սպանվեց 1314 թվականի Բաննոքբըրնի ճակատամարտում, նա անսպասելի դարձավ հարուս Գլոքեսթեր կոմսության երեք համաժառանգներից մեկը և նրա իրավունքով Հյուին անցավ Գլամորգանը և այլ գույք։ Մի քանի տարում Հյուն անհող ասպետից դարձավ թագավորության ամենահարուս մարդկանցից մեկը։
Էլեանորը նաև նոր թագավոր Էդուարդ IIի զարմուհին էր և այս կապը Դեսպենսերին ավելի մոտեցրեց թագավորական ընտանիքին։ Նա միացավ Պիրս Գավեստոնի դեմ դուրս եկած բարոններին, ով թագավորի սիրեցյալն էր։ Իշխանությունը և հարստությունը ավելացնելու համար Դեսպենսերը նվաճեց Տոնբրիջ ամրոցը 1315 թվականին, երբ մահացավ իր զարմիկը։ 1318 թվականին նա սպանեց Լլիվելին Բրենին, ով հավակնում էր իր ունեցվածքնին։ Էլեանորը և Հյուն ունեցավ ինը երեխա։


== Ծանոթագրություններ ==
(3737) Բեքման

Չշփոթել (5024) Բեկման (Bechmann) աստերոիդի հետ։(3737) Բեքման (անգլ.՝ Beckman), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1983 թվականի օգոստոսի 8-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,407864 ա. մ., առավելագույնը մոտենում է 1,456 ա. մ. հեռավորության վրա և հեռանում 3,3598 ա. մ.։ Արեգակի շուրջ մեկ ամբողջական պտույտ է կատարում 1364,73 երկրային օրվա ընթացքում, իր ուղեծրով շարժվելով միջինում 0,263789 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3737) Բեքման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կետաչափ մեքենա

Կետաչափ մեքենա (գերմ.՝ punktieren - կետերով նշել, от լատ.՝ punctum - կետ), քանդակագործության տեխնոլոգիայում կիրառվող չափիչ գործիք, որով բնօրինակը կրկնօրինակելիս ստուգում են համամասների ու ծավալների ճշտությունը։ Կետաչափ մեքենայի գործողությունը հիմնվում է տարածաչափական սկզբունքի վրա։ Կետաչափ մեքենան կիրառվում է նաև գիպսե բնօրինակը քարի փոխադրելիս։
Մեծ Առաքել

Անվան այլ կիրառումների համար տե՛ս՝ Առաքել (այլ կիրառումներ)Մեծ Առաքել (այժմ կոչվում է՝ վրաց.՝ დიდი არაქალი - Դիդի Արաքալի), գյուղ Վրաստանի Սամցխե-Ջավախեթի մարզի Նինոծմինդայի մունիցիպալիտետում։
Արագյալի բնակչությունը գաղթել են Էրզրումի նահանգի Բրդոնք գյուղից։ Մեծ Արագյալից է նաև Երևանի գեներալ գնդապետ Գուրգեն Դալիբալթայանը, որի անվամբ են կոչել նայև Մեծ Արագյալի միջնակարգ դպրոցը։


== Տես նաև ==
Սամցխե-Ջավախք
Նինոծմինդայի մունիցիպալիտետ


== Ծանոթագրություններ ==
Մերսին

Մերսին, քաղաք նավահանգիստ Թուրքիայում, նախկին Կիլիկիայի տարածքում։
Գտնվում է Թուրքիայի հարավարևելյան հատվածում, ունի մոտ 850 000 բնակիչ։ Մերսինի մարզի վարչական կենտրոնն է։ Քաղաքի մակերեսը կազմում է 15,853 կմ²։


== Պատմություն ==
Քաղաքը 1914-ին ուներ 12 հզ․ բն․, որից 2500-ը՝ հայ։ Հայերը հիմնականում զբաղվում էին արհեստներով և առևտրով։ Ունեին երկու եկեղեցի, զույգ դպրոց (արական, իգական) և մանկապարտեզ։ Մ–ի հայերը բռնությամբ տեղահանվել են 1915-ի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։


== Արտաքին հղումներ ==
քաղաքի պաշտոնական կայքը


== Ծանոթագրություններ ==
Ֆեդչենկոյի սառցադաշտ

Ֆեդչենկոյի սառցադաշտ, լեռնահովտային խոշոր սառցադաշտ Պամիրում, Տաջիկստանում։
Սկիզբ է առնում Յազգուլեմի լեռնաշղթայի հյուսիսային լանջից, Հեղափոխության, 26 կոմիսարների և Փարիզյան կոմունայի պիկերի ստորոտներից, իջնում Գիտությունների ակադեմիայի լեռնաշղթայի երկարությամբ՝ աջից ու ձախից ընդունելով 30 վտակ-սառցադաշտ։ Երկարությունը 77 կմ է, լայնությունը՝ 2600 մ, սառցի հաստությունը՝ միջին մասում մինչև 1000 մ, ընդհանուր տարածությունը՝ 824 կմ², շարժման արագությունը՝ 66, 8 սմ/օր, այն բևեռայաին սահմաներից դուրս գտնվող ամենաերկար սառցադաշտն է։
Նրանից սկիզբ է առնում Սելդարա գետը։ Ֆեդչենկոյի սառցադաշտի վրա է աշխարհի ամենաբարձր (ավելի քան 4200 մ) օդերևութաբանական կայանը, մոտ 4900 մ բարձրության վրա գործում է սառցադաշտաբանական կայան։ Հայտնագործել է Վասիլի Օշանինը, 1878 թվականին։ Անվանումը տրվել է ի պատիվ ռուս ճանապարհորդ և բևեռախույզ Ալեքսեյ Ֆեդչենկոյի (1844-1873)։


== Գրականություն ==
Труды Памирской экспедиции 1928 г., в. 1 - Общий отчет, Л., 1929
Долгушин Л. Д. , Осипова Г. Б.. Ледники. М։ «Мысль», 1989.
Ледник Федченко, т. 1, Ташкент։ 1962.


== Արտաքին հղումներ ==
"Fedchenko Glacier". Encyclopædia Britannica կայքում
Սելինա Ջեյթլի

Սելինա Ջիա Ջեյթլի (անգլ.՝ Celina Jia Jaitley, նոյեմբերի 24, 1981(1981-11-24), Շիմլա, Հնդկաստան), հնդիկ դերասանուհի և ֆոտոմոդել, «Միսս Հնդկաստան» մրցույթի հաղթողը և Միսս Տիեզերք 2001-ի չորրորդ վիցե-միսսը։


== Կենսագրություն ==
Ծնվել է 1981 թվականի նոյեմբերի24-ին Քաբուլում՝ Աֆղանստանի մայրաքաղաքում (այլ տվյալներով՝ Շամիլում՝ Հնդկաստանում)։ Նրա հայրը՝ Վ. Կ. Ջեյթլին, փանջաբցի է, բանակի գնդապետ։ Մայրը՝ Միտան՝ աֆղանուհի, կրթությամբ հոգեբան, որպես բուժքույր՝ աշխատել է հնդկական զինված ուժերում։ Սելինան ունի եղբայր, որը ծառայում է հնդկական հատուկ նշանակությամբ զորքերում։ Սելինայի հայրը, քանի որ զինվորական էր, ընտանիքը հաճախ է տեղից տեղ տեղափոխվել, և նա մեծացել է երկրի տարբեր քաղաքներում։ Նա հասցրել է սովորել 13 տարբեր դպրոցներում, սակայն, ի վերջո, ընտանիքը բնակություն է հաստատել Կալկաթայում, որտեղ նա անցկացրել է իր երիտասարդության մեծ մասը և սովորել է քոլեջում։ Մանկությունից Սելինան երազում էր բանակին միանալ որպես բժիշկ կամ օդաչու։ Միայն թե ճակատագիրը այլ կերպ է դասավորվում։ Նա ավարտում է Նոր Դելիի Ինդիրա Գանդիի անվան Ազգային բաց համալսարանի ատևտրի բաժինը և աշխատում է որպես բջջային կապի օպերատոր։
2001 թվականին Սելինան հաղթել է տեղական գեղեցկության մրցույթում։ Հետո նկարները և հարցաթերթիկը ուղարկել է «Միսս Հնդկաստան» գեղեցկության ազգային մրցույթի կազմակերպիչներին, անցել է ընտրական փուլեր և նվաճել «Միսս Հնդկաստան 2001» տիտղոսը։ Ի լրումն «Գեղեցկության թագուհու» կոչման՝ Սելինան «Միսս Տիեզերք» մրցույթում ներկայացրել է իր երկիրը, որտեղ զբաղեցրել է 4-րդ տեղը։ Դրանից հետո նա նկարահանվել է տեսահոլովակներում և գովազդներում։ Հանդիսանում է եգիպտական տուրիստական գործակալության և Diya Diamond Jewellery ոսկերչական ընկերության դեմքը։
2003 թվականին ռեժիսոր Ֆերոզ Խանը նրան դեր է առաջարկել «Անգարա ակումբի սեփականատերը» դրամայում։
2007 թվականին Սելինան ուղևորվում է Նոր Զելանդիա, որտեղ տեղի են ունենում նրա առաջին միջազգային ֆիլմի նկարահանումները («Սերը լեզու չունի»)՝ ռոմանտիկ կատակերգություն հնդկուհու և մայորի հարաբերությունների մասին։ 2008 թվականին նա հայտնվել է «Ուրախ խաբեբաները վերադառնում են» ֆիլմում։ Ֆիլմը, որը դարձել է նրա համար վերջինը այդ պահին «Will You Marry Me?» ֆիլմն է, որտեղ նա խաղացել է մի փոքր դեր։


== Անձնական կյանք ==
Սելինան հանդիպել է Շոն Թիգի հետ, սակայն շուտով նրանք շատ տգեղ բաժանվել են։ 2011 թվականի հունվարին նա հայտարարել էր իր նշանադրության մասին ավստրիացի գործարար, հյուրանոցի սեփականատեր Փիթեր Հաագի հետ։ Հարսանիքը տեղի է ունեցել 2011 թվականի հուլիսի 23-ին Ավստրալիայում։ 2012 թվականին Դուբայում Սելինան ծնում է երկվորյակ տղաներին՝ Ուինսթոնին և Վիրաջային։
2014 թվականին Սելինան որոշում է երգչուհի դառնալ՝ թողարկելով «Welcome» երգը, որը նվիրված էր հոմոֆոբիայի դեմ պայքարին։
2017 թվականին նա հայտարարում է, որ կրկին հղի է երկվորյակներով։ Նույն թվականի սեպտեմբերի 10-ին նա լույս աշխարհ է բերում երկու տղաների, որոնց անվանում են Արթուր ու Շամշեր, սակայն սեպտեմբերի 30-ին Շամշերը մահացել է սրտի հետ կապված խնդիրների պատճառով։


== Ծանոթագրություններ ==
Կոյնաձոր

Կոյնաձոր, գյուղ Արևմտյան Հայաստանում, Բիթլիսի վիլայեթի Խուլփի գավառակում։
XX դարի սկզբին ուներ 15 տուն՝ 110 հայ բնակչով։ Բնակչության հիմնական զբաղմունքը շերամապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ժողովածու (2192)

Ժողովածու (2191), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2191 թվի տակ։ Ձեռագիրը գրվել է 1687, 1696-1698 թվականներին՝ Մարտիրոս Համթեցի (Բ) գրիչի կողմից, Արմդոլու վանքում։ Գրված է թղթի վրա, որը ունի 16x11 չափս։ Ձեռագիրը կազմված է 194 թերթից։ Գրված է միասյուն, նոտրգիրով։ Կազմը` կաշեպատ, տախտակ, դրոշմազարդ, աստառը՝ դրոշմազարդ կտավ։ Հիշատակարաններ՝ 33բ, 79ա (1687 թվական), 117բ, 136բ, 166բ, 175բ, 193ա (1696-1698 թվականներ)։


== Բովանդակություն ==
Հարցմունք (Բարսեղ և Գրիգոր, Վանական վրդ․, անանունք)
Գր․ Տաթևացւոյ Քարոզք
Քարոզ մեծի ուրբաթու (հայատառ թուրքերեն)
Տեսիլ Մարիամու
Վարդանայ Աշխարհացոյց
Բանք իմաստնոց
Պատմութիւն Փարէզ քաղաքին
Ժաքմանակագրութիւն
Յովհ․ Երզնկացւոյ Յաղագս երկնային շարժման
Մովս․ Խորենացւոյ Աշխարհացոյց
Ան․ Շիրակացւոյ Առ խոստացեալս, Յաղագս չափոյ, չափուց և պատարաց
Խրատք
Պատմութիւնք Մահմետի, Հալեպցի քահանայի
Ցանկ և քաղուածք ր Նարեկէ
Կարգաւորութիւն օրհնութիւնարեր ցուցակին
Վիճակ առաքելոց Ի Կղէմայ գրոց
Գրառաջք
ի ժամագրոց
Դեղագիր
Մանունք


== Ծանոթագրություններ ==